Document ID: 32004R0191

Κανονισμός (ΕΚ) αριθ. 191/2004 της Επιτροπής
της 3ης Φεβρουαρίου 2004
για τον καθορισμό της ημερομηνίας λήξεως της προθεσμίας για την υποβολή αιτήσεων περί ενισχύσεων για ιδιωτική αποθεματοποίηση στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(1), και ιδίως το άρθρο 4 παράγραφος 6,
Εκτιμώντας τα ακόλουθα:
(1) Οι ενισχύσεις για ιδιωτική αποθεματοποίηση, που χορηγήθηκαν κατ' εφαρμογή του κανονισμού (ΕΚ) αριθ. 2246/2003 της Επιτροπής, της 19ης Δεκεμβρίου 2003, περί ειδικών όρων χορήγησης ενισχύσεων για ιδιωτική αποθεματοποίηση στον τομέα του χοιρείου κρέατος(2), είχαν ευνοϊκά αποτελέσματα στην αγορά χοιρείου κρέατος και μπορεί να αναμένεται μια προσωρινή σταθεροποίηση των τιμών του χοιρείου κρέατος. Πρέπει, ως εκ τούτου, να σταματήσει η χορήγηση ενισχύσεων για ιδιωτική αποθεματοποίηση στον τομέα του χοιρείου κρέατος.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ως ημερομηνία λήξεως της προθεσμίας για την υποβολή αιτήσεων περί ενισχύσεων για ιδιωτική αποθεματοποίηση στον τομέα του χοιρείου κρέατος ορίζεται η 5η Φεβρουαρίου 2004.
Άρθρο 2
Ο παρών κανονισμός αρχίζει να ισχύει στις 5 Φεβρουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Φεβρουαρίου 2004.

Labels: 3
17
5
6